
ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
30 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Όρμος Κότσινα Λήμνου προ ιδιοκτησίας Ιωάννη 
Βαρίτη. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση πολεοδομικής μελέτης οικισμού Δ.Ε.Η. στο Μεσοχώρι 
Παρανεστίου Ν. Δράμας.·.. 2 

Τροποποίηση του ρυμοτομικού σχεδίου Ελευθερούπολης στις οδούς 
Εθνικής Αντίστασης, Παπανικολή Κουντουριώτου και επέ¬ 
κταση Μεσολογγίου, Ν. Καβάλας. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ.2902 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση Όρμος Κότσινα Λήμνου προ ιδιοκτησίας Ιωάννη Βαρίτη. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1070/1980 και β) 
του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ. Β') κοινής από¬ 
φασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητος του Υπουργείου Οικονομικών». 

3. Την από 28.11.1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και παραλίας στην περιοχή «Ορμος Κό- 
τσινα» Λήμνου προ ιδιοκτησίας Ιωάννη Βαρίτη και το από Νοεμβρίου 
1979 με κλίμακα 1:500 τοπογραφικό διάγραμμα του πολιτικού μη¬ 
χανικού Γεώργιου Εμμ. Ιωαννίδη που θεωρήθηκε την 12.12.1985 
από τον Προϊστάμενο του Γραφείου Μηχανικού Λήμνου και συνοδεύει 
την Έκθεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 


τυπώθηκε· στο υπ’ αριθμό Φ. 187.2/576/85/Σ.2023/19.12.1985 
έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παρ. 1 του Ν. 3200/1955 
αρμοδιότητος των Νομαρχών, αντικειμένων τινων αρμοδιότητος του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από28.11.1985 έκθεσητης Επιτροπής κα¬ 
θορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Νοεμβρίου 1979 τοπογραφικό διάγραμμα, 
που τη συνοδεύει το οποίο συντάχθηκε από τον πολιτικό μηχανικό 
Γεώργιο Εμμ. Ιωαννίδη με κλίμακα 1:500 και θεωρήθηκε από τον 
Προϊστάμενο του Γραφείου Μηχανικού Λήμνου την 12.12.1985, επί 
του οποίου η πιο πάνω Επιτροπή, με κόκκινη γραμμή καθόρισε τα 
όρια του αιγιαλού, στη θέση ’ Ορμος Κότσινα Λήμνου προ ιδιοκτησίας 
Ιωάννη Βαρίτη, με κίτρινη γραμμή τα όρια της παραλίας και με μπλέ 
γραμμή τα όρια του παλαιού αιγιαλού στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 

Μυτιλήνη, 21 Μαρτίου 1986 

Ο Νομάρχης 
ΝΙΚΟΣ ΣΗΦΟΥΝΑΚΗΣ 

ΕΚΘΕΣΗ ΕΠΙΤΡΟΠΗΣ 

ΕΠΑΝΑΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
Για τον επανακαθορισμό των ορίων του αιγιαλού στη θέση Όρμος 
Κότσινα Λήμνου προ ιδιοκτησίας Ιωάννη Βαρίτη. 

Στη Μύρινα Λήμνου στις 28.11.1985 οι Υπογεγραμμένοι: 

1) Γεώργιος Βαρουχάκης Οικονομικός Έφορος Λήμνου ως Πρόε¬ 
δρος. 

2) Βασίλειος Ιωάννου Πολιτικός Μηχανικός Προϊστάμενος Γρα¬ 
φείου Μηχ. Λήμνου ως Μέλος. 

3) Νικόλαος Αράπης Λιμενάρχης Λήμνου ως Μέλος αποτελούν την 
Επιτροπή επανακαθορισμού των ορίων του αιγιαλού βάσει του άρθρου 
74 του Ν. Δ. 636/77 και της εντολής του Προέδρου αυτής μεταβή¬ 
καμε επί τόπου στην προαναφερομένη περιοχή την 28.11.85 λαμβά- 
νοντας υπόψη: 

1) Την από 11.6.85 αίτηση του Ιωάννη Βαρίτη με την οποία 
ζητείται ο καθορισμός των ορίων του αιγιαλού στην ανωτέρω πε- 
ριοχή. 

•2) Το από τον Νοέμβριο 1979 Πολιτικό Μηχανικό Τοπογραφικό 
και υψομετρικό διάγραμμα που έχει συνταχθεί τον Νοέμβριο σε μία 
(1) πινακίδα σε κλίμακα 1:500 και έχει ελεγχθεί για την ακρίβεια 
της αποτυπώσεως από το Βασίλειο Ιωάννου Πολιτικό Μηχανικό προϊ¬ 
στάμενο του Γραφείου Μηχανικού Λήμνου του Υπουργείου Δημοσίων 
Έργων. 

3) Τις διατάξεις του Α. Ν. 2344/40 όπως τροποποιήθηκαν καθώς 
και τη σχετική με αυτόν Δικαστηριακή και Διοικητική Νομολογία. 

4) Τήν σχηματισθείσα ιδία αντίληψη κατόπιν επιτόπιου μεταβά- 
σεως για το πλάτος της βρέχόμενης ζώνης της ξηράς και τα υπόλοιπα 
συναφή στοιχεία δηλαδή. 

α) 'Οτι η περιοχή είναι πεδινή με ομαλή κλίση εδάφους χωρίς 
καλλιέργειες, δεν είναι προσχωσιγενής, δεν υπάρχουν ενδείξεις μετα¬ 
βολής του αιγιαλού και δεν υπάρχει παλαιός καθορισμός αιγιαλού: 

β) Ότι δεν υπάρχουν διαβρώσεις ούτε εκτελεσθέντα έργα στην 
περιοχή και η ακτή είναι αμμώδης. 

γ) Την κατάσταση του θαλασσίου χώρου που το βάθος του αυξάνε¬ 
ται ομαλά και ο πυθμένας καλύπτεται από άμμο και κροκάλες και δεν 
υπάρχουν ξέρες και ύφαλοι. 

δ) Ότι δεν υπάρχουν παλίρροιες και υπόγεια ρεύματα, 
ε) Ότι οι πνέοντες άνεμοι είναι Βόρειοι-Βορειανατολικοί αλλά λόγω 
της θέσεως της ακτής δεν την επηρεάζουν ευθέως με αποτέλεσμα ο 
κυματισμός να είναι μικρός και να μην υπερβαίνει το 1,20 μ. 
α)Λοιπά στοιχεία:' 

α) Η προσωρινή εκτίμηση της Επιτροπής, αποφασίζει: 


1) Καθορίζει στο ως.άνω τοπογραφικό διάγραμμα. 

α) Την οριογραμμή του αιγιαλού με ερυθρά πολυγωνική γραμμή 
1, 2, 3, 4, 5, 6,-23 της οποίας οι κορυφές εξασφαλίζονται από 
σταθερά σημεία. 

β) Την οριογραμμή της παραλίας 1', 2', 3', 4', 5', 6', -15', 
της οποίας οι κορυφές εξασφαλίζονται από σταθερά σημεία. 

γ) Την οριογραμμή του παλιού αιγιαλού με κυανή πολυγωνική 
γραμμή Α. Β. Γ, -, 4 της οποίας οι κορυφές εξασφαλίζονται από 
σταθερά σημεία. 

2) Δεν υφίστανται κτήρια στη ζώνη της Παραλίας. 

3) Υπάρχει παλαιός αιγιαλός γεγονός που διαπιστώθηκε από την 
επιτόπιο μετάβαση της Επιτροπής και από μάρτυρες των κατοίκων 
της περιοχής. Το έδαφος δεν είναι αμιγώς αμμώδες πέραν του υπό 
της επιτροπής χαραχθέντος παλαιού αιγιαλού. 

Σημειώνεται επίσης ότι στην περιοχή υπάρχουν ιδιοκτησίες εντός 
των οποίων το έτος 1974 και παλιότερα (1940) είχαν τοποθετηθεί 
νάρκες (ναρκοπέδιο) και γι αυτό το λόγο η περιοχή αυτή παρέμεινε 
μέχρι σήμερα ακαλλιέργητη, εν μέρη. 

Ακόμη σημειώνεται ότι το ιδιοκτησιακό καθεστός υπάρχει από την 
εποχή της Τουρκοκρατίας. 

Η Επιτροπή Ο Πρόεδρος Τα μέλη 
ΓΕΩΡΓΙΟΣ ΒΑΡΟΥΧΑΚΗΣ, ΒΑΣΙΛΕΙΟΣ ΙΩΑΝΝΟΥ, 

ΝΙΚΟΛΑΟΣ ΑΡΑΠΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ.1368 (2) 

Έγκριση πολεοδομιχής μελέτης οικισμού Δ.Ε.Η. στο Μεσοχώρι Πα- 
ρανεστίου Ν. Δράμας. 

, Ο ΝΟΜΑΡΧΗΣ ΔΡΑΜΑΣ 

' Εχοντας υπόψη: 

1. Τις διατάξεις του Ν. 3200/55 και του Ν. Δ. 532/72 «περί 
διοικητικής αποκέντρωσης». 

2. Τις διατάξεις του Α. Ν. 314/68 «περί παροχής αρμοδιοτήτων 
στον Υπουργό Β. Ελλάδας και τους Νομάρχες κ.λ.π.» όπως τροποποι¬ 
ήθηκε με το Ν. Δ. 1018/71. 

3. Τις διατάξεις του Ν. Δ. 17.7.23 «περί σχεδίων πόλεων, κ.λ.π.» 

4. Τις διατάξεις του Ν. 1577/18.12.1985 (περί Γ.Ο.Κ. ΦΕΚ 
210 Α). 

5. Τις διατάξεις του άρθρου 26 του Ν. 1337/83 όπως τροποποιή¬ 
θηκε με τον Ν. 1512/1985. 

6. Την πολεοδομική μελέτη του οικισμού Δ.Ε.Η. στο Μεσοχώρι 
Παρανεστίου όπως θεωρήθηκε από το Τ.Π.-Π.Ε. Δράμας. 


7. Το έγγραφο του Δασαρχείου Δράμας.αριθ. 13110/21.10.85. 

8. Την απόφαση του Κοιν. Συμβουλίου Παρανεστίου αριθ. 
2/1986. 

9. Τη θετική γνωμοδότηση του Συμβουλίου Χ.Ο.Π. αριθ. 2/1/5.3. 
1986, αποφασίζουμε: 

Εγκρίνουμε την πολεοδομική μελέτη όπως προτείνεται από την 
Δ.Ε.Η. για τις εγκαταστάσεις του προσωπικού επίβλεψης με το διά¬ 
γραμμα κάλυψης που εμφανίζεται στο σχέδιο, και όρους δόμησης: 

1) α) Μέγιστο επιτρεπόμενο ύψος 8,50 μ. 

β) Πάνω από το επιτρεπόμενο ύψος επιτρέπεται στέγη σύμφωνα με 
το άρθρο 14 παρ. 5 του Γ. Ο. Κ. (Ν. 1577/85) για τα Ο. Τ. 1, 2, 
4, 5, 6, 7. 

2) Στο Ο, Τ. 8 ισχύουν όλες οι διατάξεις του Γ. Ο. Κ. 85 (Ν. 
1577/85). 

Η παρούσα απόφαση μαζί με το συνημμένο τοπογραφικό διά¬ 
γραμμα να δημοσιευτεί στην Εφημερίδα της Κυβερνήσεως. 

Δράμα, 20 Μαρτίου 1986 

Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ.80226 (3) 

Τροποποίηση του ρυμοτομικού σχεδίου Ελευθερούπολης στις οδούς 

Εθνιχής Αντίστασης, Παπανικολή Κουντουριώτου και επέκταση 

Μεσσολογγίου, Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

' Εχοντας υπόψη: 

1. Το Ν. Δ. της 17.7.1923 «περί σχεδίων πόλεων και κωμών» 
όπως τροποποιήθηκε και συμπληρώθηκε μέχρι σήμερα. 

2. Το Ν. Δ. 1018/1971 και την παρ. 15 του άρθρου 8 του Ν. 
1512/11.1.1985 που συμπληρώνει τις διατάξεις του Α. Ν. 
314/1968. 

3. Το Π. Δ. 443/2.11.1983 (ΦΕΚ 165Α/17.11.1983) «περί 
μεταβιβάαεως στους Νομάρχες, αρμοδιότητας έγκρισης, τροποποίη¬ 
σης ρυμοτομικών σχεδίων και επιβολής προκηπίων». 

4. Την υπ’ αριθμ. 134/28.8.1985 απόφαση του Δημοτικού Συμ¬ 
βουλίου Ελευθερούπολης. 

5. Την υπ’ αριθμ. 15/92/26.2.1986 γνωμοδότηση του Συμβου¬ 
λίου Χ.Ο.Π. Ν. Καβάλας. 


Επειδή η συγκεκριμένη τροποποίηση αποβλέπει στην εξυπηρέτηση 
του δημοσίου συμφέροντος από άποψη πολεοδομικών λόγων, (κυκλο¬ 
φορίας και αισθητικής). 

Επειδή το ρυμοτομικό σχέδιο προσαρμόζεται στην υπάρχουσα κα¬ 
τάσταση, αποφασίζουμε: 

Εγκρίνουμε την τροποποίηση του ρυμοτομικού σχεδίου Ελευθερού¬ 
πολης, στις οδούς Εθνικής Αντίστασης, Παπανικολή, Κουντουριώτου 
και επέκταση της Μεσολογγίου όπως φαίνεται στο θεωρημένο από την 
Προϊσταμένη του ΤΠ και ΠΕ τοπογραφικό διάγραμμα -της περιοχής 
σε κλίμακα 1:200 και 1:500. 

Η απόφαση αυτή μαζί με το διάγραμμα που τη συνοδεύει θα ισχύ- 
σει από την ημέρα που θα δημοσιευθεί στην Εφημερίδα της Κυβερνή- 
σεως. 

Καβάλα, 13 Μαρτίου 1986 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 

